Verejná súťaž „Trakčná meniareň Valaliky“
		Príloha č. 5 súťažných podkladov

[bookmark: _Toc156397301]Podmienky účasti

[bookmark: _Toc156397302]Osobné postavenie
Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Ich splnenie preukáže podľa § 32 ods. 2, prípadne podľa § 32 ods. 4 a/alebo 5, § 39 alebo § 152 ZVO.

V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia uvedenej podmienky účasti týkajúcej sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.

Podľa § 32 ods. 1 ZVO: 
Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:
a)	nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
b)	nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
c)	nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
d)	nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
e)	je oprávnený dodávať tovar, uskutočňovať stavebné práce alebo poskytovať službu,
f)	nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 ZVO, dokladmi podľa § 32 ods. 2, resp. podľa § 32 ods. 4 a 5 ZVO.

Upozornenie: 
Obstarávateľ ku dňu vyhlásenia má oprávnenia použiť údaje z informačných systémov verejnej správy Slovenskej republiky okrem výpisu z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) ZVO.

Doklady, ktoré sa nepredkladajú:
Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 ZVO predkladať obstarávateľovi, a to z dôvodu použitia údajov z informačných systémov verejnej správy, nasledovné doklady:
-	potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) ZVO,
-	potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) ZVO,
-	potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) ZVO. 
-	výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) ZVO týmito typmi dokladu.
-	Čestné vyhlásenie podľa § 32 ods. 1 písm. f) ZVO.

Podľa § 32 ods. 7 ZVO: 
Podmienky účasti podľa § 32 ods. 1 písm. a) ZVO musí spĺňať aj iná osoba ako osoba podľa § 32 ods. 1 písm. a) ZVO, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač obstarávateľovi predložením čestného vyhlásenia alebo vyhlásenia podľa § 32 ods. 5 ZVO, ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky. V čestnom vyhlásení alebo vyhlásení uchádzač uvedie zoznam osôb podľa prvej vety.

Podľa § 32 ods. 8 ZVO:
Za osobu podľa § 32 ods. 7 ZVO sa považuje osoba, ktorá má rozhodujúci vplyv na činnosť uchádzača, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa § 32 ods. 7 ZVO  
a) 	vlastní väčšinu akcií alebo väčšinový obchodný podiel u uchádzača,
b) 	má väčšinu hlasovacích práv u uchádzača,
c) 	má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo
d) 	má právo vykonávať rozhodujúci vplyv na základe dohody uzavretej s uchádzačom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

[bookmark: _Hlk188080674][bookmark: _Hlk188080689]V čestnom vyhlásení v zmysle Formulára „A“ uchádzač resp. hospodársky subjekt uvedie zoznam osôb podľa § 32 ods. 8 ZVO.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 ZVO. Preukazovanie podmienok účasti je voči obstarávateľovi účinné aj spôsobom podľa § 152 ods. 4 ZVO.

Uchádzač zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO.

Obstarávateľ uzná výhradne rovnocenný zápis, ako je zápis do Zoznamu hospodárskych subjektov podľa ZVO, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia príjme aj iný rovnocenný doklad predložený uchádzačom.

Zápis v zozname hospodárskych subjektov, resp. rovnocenný zápis, ako je zápis do Zoznamu hospodárskych subjektov je zápisom do zoznamu hospodárskych subjektov v rozsahu zapísaných skutočností.

Ak hospodársky subjekt nespĺňa podmienky účasti osobného postavenia podľa § 32 ods. 1 písm. a), § 32 ods. 7 ZVO alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 ZVO, je oprávnený obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s obstarávateľom. Opatreniami na vykonanie nápravy musí hospodársky subjekt preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie žiadostí o účasť alebo ponúk, záujemca uvedie opatrenia na vykonanie nápravy podľa prvej vety v žiadosti o účasť a uchádzač v ponuke.

[bookmark: _Toc156397303]Finančné a ekonomické postavenie
Neuplatňuje sa.

[bookmark: _Toc156397304]Technická alebo odborná spôsobilosť

Uchádzač v ponuke predloží nasledovné doklady, ktorými preukazuje technickú spôsobilosť alebo odbornú spôsobilosť vo verejnom obstarávaní:

1.3.1 podľa § 34 ods. 1 písm. a) ZVO - zoznam poskytnutých služieb za predchádzajúce tri roky od vyhlásenia verejného obstarávania s uvedením cien, miest a lehôt poskytnutia a odberateľov; ak odberateľom
    • bol verejný obstarávateľ alebo obstarávateľ podľa tohto zákona, dokladom je referencia,
   • bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Minimálna požadovaná úroveň štandardov: 
Uchádzač predloží zoznam poskytnutých služieb rovnakého alebo podobného charakteru ako je predmet zákazky poskytnutých za predchádzajúce tri roky od vyhlásenia verejného obstarávania, pričom uchádzač v zozname zmlúv preukáže za rozhodné obdobie poskytnutie projektových prác minimálne:

1. referenciu/ie pre vypracovanie PD rovnakého alebo podobného charakteru ako predmet zákazky s kumulatívnym rozpočtovým nákladom v minimálnej hodnote 100 000 EUR bez DPH. Pod službami rovnakého alebo obdobného charakteru sa rozumie realizácia projekčných prác/činností (v stupni DSP/DSZ a/alebo DRS/DPS) stavieb priemyselných parkov, energetických stavieb, cestných alebo stavieb dráh.

2. referenciu/ie pre vypracovanie PD, ktorej predmetom bola výstavba alebo rekonštrukcia objektu elektrizačnej sústavy, meniarne, transformovne, rozvodne alebo iného energetického technologického objektu slúžiaceho na distribúciu alebo konverziu elektrickej energie.

Vyššie uvedené služby môže uchádzač preukázať jednou sumárnou referenciou alebo dôkazom o plnení, alebo aj viacerými samostatnými referenciami, resp. dôkazmi o plnení za podmienky dodržania minimálnych finančných plnení tak, ako sú uvedené v bode 1.3.1.

V prípade, ak služby poskytoval záujemca ako člen združenia alebo ako subdodávateľ, vyčísli a započíta iba finančný objem realizovaný ním samotným.

1.3.2 Podľa § 34 ods. 1 písm. b) zákona o verejnom obstarávaní - zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:
            ▪ bol obstarávateľ alebo obstarávateľ podľa tohto zákona, dokladom je referencia; ak referencia nebola vyhotovená podľa § 12 zákona o verejnom obstarávaní, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
            ▪ bola iná osoba ako obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,


Minimálna požadovaná úroveň štandardov: 
Zoznamom stavebných prác podľa § 34 ods. 1 písm. b) zákona o verejnom obstarávaní musí uchádzač preukázať, že za predchádzajúcich päť rokov od vyhlásenia verejného obstarávania (ďalej aj ako „rozhodné obdobie“):
realizoval minimálne jednu stavbu rovnakého alebo obdobného charakteru ako predmet zákazky za minimálny finančný objem zákazky vo výške 5.000.000,- EUR bez DPH. Obstarávateľ rozumie stavbou rovnakého alebo obdobného charakteru stavebné práce na stavbách, ktorej predmetom bola výstavba alebo rekonštrukcia objektu elektrizačnej sústavy, meniarne, transformovne, rozvodne alebo iného energetického technologického objektu slúžiaceho na distribúciu alebo konverziu elektrickej energie.
 
V prípade, ak uchádzač predkladá zmluvu, ktorej realizácia presahuje rozhodné obdobie, t. j. realizácia danej stavby (zmluvy) začala pred viac ako piatimi rokmi, alebo nebola skončená do vyhlásenia verejného obstarávania, uchádzač v zozname uvedie zvlášť rozpočtový náklad iba za tú časť stavebných prác, ktorá bola realizovaná a fakturovaná v požadovanom období.

V prípade, ak stavebné práce realizoval záujemca ako člen združenia alebo ako subdodávateľ, vyčísli a započíta iba finančný objem realizovaný ním samotným.

Obstarávateľ požaduje, aby Zoznam stavebných prác obsahoval nasledujúce informácie :
    a) identifikáciu odberateľa/objednávateľa (obchodné meno a adresa),
    b) názov a stručný opis predmetu zmluvy, z ktorého bude možné posúdiť splnenie podmienky účasti,
    c) zmluvnú cenu (pôvodnú cenu) za uskutočnenie celej zákazky a skutočne vyfakturovanú cenu zákazky
  v EUR bez DPH (v prípade rozdielu medzi zmluvnou a vyfakturovanou cenou sa uvedie dôvod rozdielu),
    d) zmluvný termín a skutočný termín uskutočnenia zákazky (v prípade rozdielu uviesť dôvod),
    e) popis kvality uskutočnenia stavebných prác,
    f) meno, funkcia a kontakt na osobu odberateľa, u ktorej si bude možné uvedené údaje overiť.

1.3.3
Podľa § 34 ods. 1 písm. g) zákona o verejnom obstarávaní – ak ide o stavebné práce alebo služby, údajmi o vzdelaní a odbornej praxi alebo odbornej kvalifikácii osôb určených na plnenie zmluvy alebo riadiacich zamestnancov.

Požaduje sa predložiť zoznam kľúčových expertov navrhovaných na vykonanie diela podľa vzoru Formulár „B“. K Formuláru „B“ uchádzač priloží referenčný list kľúčových expertov (Formulár „B1“) a doklad o odbornej spôsobilosti. Pre každého kľúčového experta musí uchádzač uviesť do Formuláru „B“, v akom je súčasnom pracovno-právnom vzťahu (identifikačné údaje zamestnávateľa a kontaktné údaje na zamestnávateľa).

Uchádzač preukáže skúsenosti s realizáciou zákaziek rovnakého alebo podobného charakteru ako predmet zákazky v minimálnom rozsahu uvedenom pri jednotlivých kľúčových expertoch podľa vzoru Formulár „B1“. 

Za kľúčových expertov podľa § 34 ods. 1 písm. g) zákona o verejnom obstarávaní sa na účely tohto verejného obstarávania považujú: 
a) Hlavný projektant stavby
b) Projektant
c) Geodet 
d) Stavbyvedúci pre elektrické zariadenia
e) Špecialista pre trakciu a silnoprúd 

Obstarávateľ požaduje, aby pozícia každého jedného spomedzi kľúčových expertov bola obsadená vždy samostatným subjektom, t.j. nie je prípustné preukazovať splnenie viacerých nižšie uvedených požiadaviek na viacerých odborných pracovníkov prostredníctvom jedného subjektu hoci tento disponuje viacerými získanými a platnými osvedčeniami aj požadovaným vzdelaním pre výkon funkcie viacerých odborných pracovníkov. Táto podmienka sa netýka u stavbyvedúceho, ak bude stavbyvedúci disponovať viacerými získanými a platnými osvedčeniami, požadovanou odbornou praxou a požadovaným vzdelaním pre výkon funkcie niektorého z požadovaných odborníkov, môže zastávať aj funkciu jedného odborníka. 

Jednotliví odborní pracovníci musia spĺňať nasledovné kritéria:

a) Hlavný projektant stavby  
· osvedčenie o vykonanej skúške odbornej spôsobilosti vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti 

· (kategórie) A2 - komplexné architektonické a inžinierske služby a súvisiace technické poradenstvo – vykonávanie komplexných služieb a súvisiaceho technického poradenstva s  výnimkou architektonických služieb so zameraním na dopravné stavby; 

alebo 

· I2 – inžinier pre konštrukcie inžinierskych stavieb, so zameraním na projektovanie inžinierskych stavieb – Železnice a dráhy; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka.

b) Projektant

    • realizácia minimálne 1 projektu na pozícii projektanta na projekte týkajúceho sa projekčných činností v oblasti rovnakého alebo podobného charakteru ako je predmet zákazky, t.j. výstavba alebo rekonštrukcia objektu elektrizačnej sústavy, meniarne, transformovne, rozvodne alebo iného energetického technologického objektu slúžiaceho na distribúciu alebo konverziu elektrickej energie.

    • osvedčenie o vykonanej skúške odbornej spôsobilosti vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti:

 (kategórie) A2 - komplexné architektonické a inžinierske služby a súvisiace technické poradenstvo – vykonávanie komplexných služieb a súvisiaceho technického poradenstva s  výnimkou architektonických služieb, so zameraním na potrubné, telekomunikačné, energetické a iné líniové stavby; 

alebo 

I4 – inžinier pre technické, technologické a energetické vybavenie stavieb, so zameraním na elektrotechnické zariadenia; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka,

c) Geodet
· realizácia minimálne 1 projektu v oblasti rovnakého alebo podobného charakteru ako je predmet zákazky, t.j. výstavba alebo rekonštrukcia objektu elektrizačnej sústavy, meniarne, transformovne, rozvodne alebo iného energetického technologického objektu slúžiaceho na distribúciu alebo konverziu elektrickej energie.

· oprávnenie autorizovaného geodeta a kartografa vydané podľa § 5 zákona č. 216/1995 Z. z. alebo podľa § 6 zákona č. 487/2021 Z. z. vydané Komorou geodetov a kartografov splnomocňujúce autorizovaného geodeta a kartografa overovať vybrané geodetické činnosti uvedené v § 6 písm. a) až j) zákona č. 215/1995 Z. z.; alebo ekvivalentný doklad vydaný podľa právneho predpisu krajiny registrácie odborníka.

Predmetné oprávnenie na výkon činnosti môže byť preukázané viacerými kľúčovými expertami alebo kumulatívne jedným. Z uvedeného vyplýva, že uchádzač môže preukázať podmienku účasti napr. jedným kľúčovým expertom, ktorý bude spĺňať kumulatívne požiadavky vo všetkých odborných oprávneniach, alebo viacerými kľúčovými expertami pričom každý z nich spĺňa požiadavky pre špecifické odborné oprávnenie.

d) Stavbyvedúci pre elektrické zariadenia
· realizácia minimálne 1 projektu rovnakého alebo podobného charakteru ako je predmet zákazky na pozícií stavbyvedúceho pre elektrické zariadenia (Účasťou na realizácii projektu sa rozumie účasť v minimálnej dobe trvania prevyšujúcej 50 % lehoty uskutočňovania projektu (lehota odo dňa odovzdania a prevzatia staveniska po vydanie preberacieho protokolu, alebo ekvivalentné udalosti) 

· osvedčenie o vykonanej skúške odbornej spôsobilosti na činnosť stavbyvedúci vydané Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 
20 – inžinierske stavby s odborným zameraním na (24) potrubné, energetické a iné líniové stavby;

alebo 

30 – technické, technologické a energetické vybavenie stavieb s odborným zameraním na (33) elektrotechnické zariadenia; 

v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka.

e) Špecialista pre trakciu a silnoprúd
· realizácia minimálne 1 projektu rovnakého alebo podobného charakteru, ako je predmet zákazky, na pozícii špecialistu pre trakciu a silnoprúd alebo stavbyvedúci pre trakciu a silnoprúd. 

· osvedčenie o odbornej spôsobilosti udelené bezpečnostným orgánom fyzickým osobám na vykonávanie určených činností na UTZ elektrických v zmysle § 26 Vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených zariadeniach podľa Prílohy 1, časť 5, v minimálnom rozsahu: 
E1: Elektrické rozvodné zariadenia dráh a elektrické stanice dráh bez obmedzenia napätia 
E2: Elektrické siete dráh a elektrické rozvody dráh do 1 000 V AC a 1 500 V DC vrátane
E3: Trakčné napájacie a spínacie stanice železničných dráh
E4: Trakčné vedenie železničných dráh
E7: Elektrické dráhové zabezpečovacie a oznamovacie zariadenia
E11: Zariadenia dráh na ochranu pred účinkami atmosférickej a statickej elektriny
E12: Zariadenia dráh na ochranu pred negatívnymi účinkami spätných trakčných prúdov
alebo ekvivalent takéhoto osvedčenia,

Predmetné osvedčenie na výkon činnosti môže byť preukázané viacerými kľúčovými expertmi alebo kumulatívne jedným. Z uvedeného vyplýva, že uchádzač môže preukázať podmienku účasti napr. jedným kľúčovým expertom, ktorý bude spĺňať kumulatívne požiadavky vo všetkých odborných osvedčeniach, alebo viacerými kľúčovými expertami pričom každý z nich spĺňa požiadavky pre špecifické odborné osvedčenia.

f) Špecialista na projektovanie trakcie a silnoprúdu

- osvedčenie o odbornej spôsobilosti udelené bezpečnostným orgánom fyzickým osobám na vykonávanie určených činností na UTZ elektrických v zmysle § 27 Vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených zariadeniach podľa Prílohy 1, časť 5, v minimálnom rozsahu: 
E1: Elektrické rozvodné zariadenia dráh a elektrické stanice dráh bez obmedzenia napätia 
E2: Elektrické siete dráh a elektrické rozvody dráh do 1 000 V AC a 1 500 V DC vrátane
E3: Trakčné napájacie a spínacie stanice železničných dráh
E4:Trakčné vedenie železničných dráh
E7: Elektrické dráhové zabezpečovacie a oznamovacie zariadenia
E11: Zariadenia dráh na ochranu pred účinkami atmosférickej a statickej elektriny
E12: Zariadenia dráh na ochranu pred negatívnymi účinkami spätných trakčných prúdov
alebo ekvivalent takéhoto osvedčenia,  

Predmetné osvedčenie na výkon činnosti môže byť preukázané viacerými kľúčovými expertmi alebo kumulatívne jedným. Z uvedeného vyplýva, že uchádzač môže preukázať podmienku účasti napr. jedným kľúčovým expertom, ktorý bude spĺňať kumulatívne požiadavky vo všetkých odborných osvedčeniach, alebo viacerými kľúčovými expertami pričom každý z nich spĺňa požiadavky pre špecifické odborné osvedčenia.

Predmetné osvedčenia na výkon určených činností môžu byť preukázané viacerými  kľúčovými expertmi alebo kumulatívne jedným. Z uvedeného vyplýva, že uchádzač môže preukázať podmienku účasti napr. jedným kľúčovým expertom, ktorý bude spĺňať kumulatívne požiadavky vo všetkých odborných zameraniach, alebo viacerými  kľúčovými expertami pričom každý z nich spĺňa požiadavky pre špecifické odborné zameranie.

1.3.4
Uchádzač na preukázanie technickej alebo odbornej spôsobilosti podľa § 34 ods. 1 písm. d) zákona o verejnom obstarávaní musí vo svojej ponuke predložiť opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality,  

Minimálna požadovaná úroveň štandardov: Uchádzač predloží platné oprávnenie udelené bezpečnostným orgánom na vykonávanie určených činností podľa  § 17 zákona č. 513/2009 Z. z. o dráhach a o zmene a doplnení niektorých zákonov, bod 1, písm. a) na montáž, opravy, rekonštrukcie a skúšky pre elektrické zariadenia železničných dráh v zmysle Vyhlášky Ministerstva dopravy, pôšt a telekomunikácií Slovenskej republiky č. 205/2010 v znení neskorších predpisov o určených technických zariadeniach a určených činnostiach a činnostiach na určených technických zariadeniach podľa Prílohy 1, časť 5, v rozsahu:  

E1:	Elektrické rozvodné zariadenia dráh a elektrické stanice dráh bez obmedzenia napätia
E2:	Elektrické siete dráh a elektrické rozvody dráh do 1 000 V AC a 1 500 V DC vrátane
E3:	Trakčné napájacie a spínacie stanice železničných dráh
E4:	Trakčné vedenie železničných dráh
E7:	Elektrické dráhové zabezpečovacie a oznamovacie zariadenia
E11:	Zariadenia na ochranu pred účinkami atmosférickej a statickej elektriny,
E12:	Zariadenia na ochranu pred negatívnymi účinkami spätných trakčných prúdov;

resp. iný ekvivalentný doklad vydaný podľa platných právnych predpisov členských štátov EÚ.

1.4	Ďalšie informácie
Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g), ods. 7  zákona o verejnom obstarávaní; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona o verejnom obstarávaní, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní  preukazuje člen skupiny len vo vzťahu k tej časti predmetu zákazky, ktorú má zabezpečiť. V prípade ostatných podmienok účasti sa požaduje preukázanie ich splnenia za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky obstarávateľa, pričom z týchto dokladov preukazujúcich spôsobilosť podľa § 34 zákona o verejnom obstarávaní musí byť zrejmé splnenie vyššie identifikovaných minimálnych úrovní požadovaných obstarávateľom a rovnako musí byť zrejmé, že preukazovanie sa týka osoby uchádzača.


JEDNOTNÝ EURÓPSKY DOKUMENT
Uchádzač môže v zmysle § 39 zákona o verejnom obstarávaní nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj „JED“).

Informácie a pokyny na vyplnenie JED sú zverejnené na webovom sídle Úradu pre verejné obstarávanie
https://www.uvo.gov.sk/verejny-obstaravatel-obstaravatel/jednotny-europsky-dokument-jed 

Obstarávateľ požaduje, aby uchádzač/hospodársky subjekt (v prípade využitia JED) v JED uviedol informácie a údaje, na základe ktorých bude možné vyhodnotiť splnenie podmienok účasti (nepostačuje sa uvedenie globálneho údaju - odpoveď Áno/Nie - týkajúce sa časti IV: Podmienky účasti oddiel A až D).

Obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.  

Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden JED.

Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED, ktorý/ktoré obsahuje/ obsahujú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Podľa § 39 ods. 6 zákona o verejnom obstarávaní, ak uchádzač použije JED, obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, prostredníctvom komunikačného rozhrania elektronického prostriedku JOSEPHINE, požiadať uchádzača o predloženie dokladu alebo dokladov nahradených JED. Uchádzač doručí elektronicky prostredníctvom komunikačného rozhrania elektronického prostriedku JOSEPHINE doklady obstarávateľovi do piatich pracovných dní odo dňa doručenia žiadosti, ak obstarávateľ neurčil v žiadosti dlhšiu lehotu.

Formulár „A“  

ČESTNÉ VYHLÁSENIE HOSPODÁRSKEHO SUBJEKTU

· (v prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, v rámci preukázania splnenia podmienky účasti osobného postavenia predloží dané čestné vyhlásenie aj táto osoba)
· (v prípade, že sa požaduje splnenie podmienky účasti osobného postavenia aj za subdodávateľa, v rámci preukázania splnenia podmienky účasti osobného postavenia predloží dané čestné vyhlásenie aj subdodávateľ)

V súvislosti s verejným obstarávaním 
	Predmet zákazky
	Trakčná meniareň Valaliky



Hospodársky subjekt*
	obchodné meno
	

	sídlo/miesto podnikania
	

	Štatutárny zástupca
	

	IČO:
	

	Telefónne číslo:
	

	Email:
	



I. V zmysle § 32 ods. 7 zákona č. 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) čestne vyhlasujem, že inými osobami ako osobami podľa odseku 1 písm. a) ZVO hospodárskeho subjektu sú nasledovné osoby:

1. ...............................................................      
titul, meno, priezvisko

2. ...............................................................      
titul, meno, priezvisko

3. ...............................................................      
titul, meno, priezvisko

4. ...............................................................      
titul, meno, priezvisko

5. ...............................................................      
titul, meno, priezvisko

(v prípade potreby upraviť/pridať ďalšie osoby do čestného vyhlásenia)


Zároveň hospodársky  subjekt čestne vyhlasuje, že všetky vyššie uvedené osoby spĺňajú podmienku účasti podľa § 32 ods. 1 písm. a) ZVO.

II. V zmysle § 32 ods. 7 zákona č. 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) čestne vyhlasujem, že hospodársky subjekt nedisponuje inými osobami ako osobami podľa  § 32 odseku 1 písm. a) ZVO.

* uchádzač preškrtne celý bod I alebo II, ak sa takéto vyhlásenie – obsah bodu na neho nevzťahuje

Dátum: ............................. Podpis oprávnenej osoby za hospodársky subjekt: ........................


Formulár „B“

ZOZNAM KĽÚČOVÝCH EXPERTOV

	Názov pozície
	Meno a priezvisko, pracovná pozícia (pracovnoprávny vzťah - identifikačné údaje zamestnávateľa a kontaktné údaje na zamestnávateľa)
	Skúsenosti s rovnakými alebo podobnými zákazkami ako predmet zákazky

	Hlavný projektant
stavby

	
	

	Projektant

	
	

	Geodet
	
	

	

Stavbyvedúci
	
	

	

Špecialista silnoprúd

	
	

	
Špecialista na projektovanie trakcie a silnoprúdu

		Príloha č. 5 súťažných podkladov
Dátum: .................................................                    Podpis uchádzača: .................................................


Formulár „B1“ – vzor 

SKÚSENOSTI KĽÚČOVÉHO EXPERTA


	Navrhovaná pozícia:
	/uviesť názov podľa terminológie uvedenej vo Formulári „B“/


	Meno navrhovaného odborníka:
	

	Názov a opis projektu:
	

	Názov a sídlo objednávateľa/odberateľa, web stránka objednávateľa:
	

	Celková zmluvná cena stavebných prác bez DPH:
	

	Pozícia na danom projekte:
	


	Stručný popis vykonaných činností v rámci pozície na danom projekte:
	

	Zamestnávateľ, pre ktorého odborník počas realizácie stavebných prác pracoval

Kontaktné údaje osoby
na preverenie údajov (Meno, priezvisko, e-mail, funkcia):

Nepovinný údaj
	


	Objednávateľ/odberateľ

Kontaktné údaje osoby
na preverenie údajov (Meno, priezvisko, e-mail, funkcia):

Nepovinný údaj
	



Dátum: 
Meno a priezvisko: 
Podpis odborníka:



